Banak fort
Store norske leksikon,Samfunn,Forsvar og sikkerhet,Norges forsvar,Norske festninger og militæranlegg
Banak fort, tidligere festningsverk i Porsanger, Troms og Finnmark fylke, nordvest for Lakselv innerst i Porsangerfjorden. Fortet var et artillerifort i fjell som ble anlagt som forsvar av Banak flystasjon som ligger rett øst for anlegget.
Fortet besto av et fjellanlegg med to kanonstillinger og fire observasjonsposter. Det ble visstnok påbegynt av okkupasjonsmakten, men det var under norsk utbygging det fikk sin endelige utforming. Fortet sto delvis ferdig i 1952, og ble fullført i 1967. Fjellanlegget hadde da en grunnflate på noe over 600 m² og en bestykning på to 10,5 cm artillerikanoner.Banak fort var lenge betjent og «skarpt», men ble satt i reserve i 1987. Det ble utrangert i 2002 og avhendet fra Forsvaret i 2007. Les mer i Store norske leksikon Forsvaret Norsk forsvarshistorie